Երկրի ղեկավարը վստահություն հայտնեց, որ կենտրոնը կնպաստի զբոսաշրջիկների համար Սեւանն ավելի գրավիչ դարձնելուն։ Բացի այդ, այն մոտ է մայրաքաղաքին, "օր չկա, որ քամի չլինի, ամեն օր կարող ես ջուր դուրս գալ"։ 19—ամյա Տիգրան Մինասյանը եւ 20—ամյա Վարդան Միքայելյանը բացատրում են, որ առագաստին տիրապետելու համար ամենակարեւորը հավասարակշռությունը պահպանելն է։ "Սկզբից սովորում են ավելի լայն տախտակների վրա, իսկ փորձ ձեռք բերելուց հետո անցնում են ավելի նեղ տախտակի։ Առագաստը գնում է քամու ուժով, պետք է ճիշտ դիրք գրավես, որ առաջ գնաս։ Եթե սխալ ուղղություն վերցնես, կընկնես",—ասացին տղաները։ Աառագաստի շարժիչը քամին է։ Երիտասարդներին այս սպորտաձեւում գրավում է նախ արագությունը, ապա էքստրիմը։